– У трэцюю нядзелю чэрвеня па добрай традыцыі мы ўшаноўваем тых людзей, якія суправаджаюць нас усё жыццё і стараюцца зрабіць яго лепшым, больш радасным, здаровым і доўгім, – звярнуўся да віноўнікаў урачыстасці Станіслаў Георгіевіч. – І гэта не толькі ўрачы, але і іншыя работнікі сферы аховы здароўя: медыцынскія сёстры, санітары, лабаранты і інш. Прафесія ўрача нездарма лічыцца адной з самых паважаных і вельмі складаных. Медыкі выбралі для сябе адказную сцяжыну, па якой нельга крочыць спецыялісту неадукаванаму, безадказнаму і нядобразычліваму. Няхай у вас заўсёды будзе моцным здароўе, ніколі не пакідае аптымізм. Яркіх уражанняў у жыцці і дабрабыту!